Aastavahetuse seisuga oli lühiajalisi laene 648 miljonit krooni võrreldes aasta varasema 1,15 miljardi krooniga. Sellest 637,2 miljonit krooni oli lühiajaline kohustus Carlsberg Breweriesi ees, mille maht aasta varem oli 1,15 miljardit krooni. Laenu intressimäär oli seotud intressiperioodi krooni intressimäära Taliboriga, millele lisandus 0,75 protsendipunkti. Saku Õlletehase  möödunud aasta intressikulu oli kokku 23,7 miljonit krooni, võrreldes tunamulluse 98,4 miljoni krooniga.